Minul isiklikult ei saa olema mingit traagikat kui mõni kaaskodanik minu isikukoodi teada saab. Peamine, mis sealt välja annab lugeda on minu täpne vanus. Selle informatsiooni avalikuks tuleku tõttu ma surra ei kavatse. Natuke halvem on vist asi naisterahvaste puhul, sest nende vanust ei kõlba ju teada. Kuna aga naised on meestega võrdseks kuulutatud ning isegi Riigikokku on jõudnud soolise võrdõiguslikkuse seaduse eelnõu, siis ei pea ka  naistel ilmselt olema enam põhjust oma tegeliku vanuse varjamiseks.